Борис Младенов-Young
Не е ли подигравка с мен, старика…

chitanka.info

Не е ли подигравка с мен, старика?!…

На времето бях юноша злояд,

а всичко днес подслажда ми езика

и ме преследва постоянен глад.

Аз цяла нощ кебапчета сънувам,

привижда ми се печено прасе.

Ах, за гергьовско агне как бълнувам

и тлъста пуйка как ми се яде!

Но Моя Милост често сам се пита:

Защо гладувах аз на младини?

Защо тогаз не ядох до насита?

Защо постисквах пустите пари?

Днес няма лек за моята несрета —

до гроб ще трябва да съм на диета!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.